Materská škola, Palárikova 1630/29, Snina.

Správa o výchovno – vzdelávacej činnosti,jej výsledkoch a podmienkach materskej školy  v školskom roku 2020/2021

Prerokovaná na Rade školy dňa 15. októbra 2021
Prerokovaná na Pedagogickej rade dňa 14. októbra 2021

Mgr. Ľubica Ižáková

OBSAH SPRÁVY :

Správa bola vypracovaná  súlade s Vyhláškou Ministerstva školstva, vedy, výskumu a športu Slovenskej republiky č. 435/2020 Z.z. 

1. Údaje o škole:
Názov školy : Materská škola 
Adresa školy : Palárikova 1630/29, 069 01 Snina
Telefónne čísla : 057/ 7622893, 0918691820
Adresa elektronickej pošty: : mspalarikova@ belnet.sk
Webové sídlo: www.mspalarikovasnina.estranky.sk, facebook MŠ Kvetinkovo, uzavretá skupina MŠ  Kvetinkovo – Hráme a učíme sa doma

2. Údaje o zriaďovateľovi:
Zriaďovateľ školy : Mesto Snina Strojárska 2060, 069 01 Snina, od 1.4.2002 má materská škola právnu subjektivitu.
Telefónne číslo: 057/756 1821
Adresa elektronickej pošty: primator©snina.sk

3. Informácie o činnosti rady školy:
V uplynulom školskom roku sa konali voľby do RŠ nakoľko bolo ukončené funkčné obdobie predchádzajúcej rady školy.
Voľby  pedagogických zamestnancov sa uskutočnili tajným hlasovaním dňa 
30. 9. 2020 v materskej škole – zvolené boli  Iveta Kováčová a Ľubica Barnová.
Voľby nepedagogických zamestnancov sa uskutočnili tajným hlasovaním dňa 
30. 9. 2020  v materskej škole – zvolená bola Ľubica Burdová.
Voľby rodičov sa uskutočnili v jednotlivých triedach tajným hlasovaním dňa 
1. 10. 2020.
Zloženie Rady školy :
Ľubica Barnová- predseda RŠ, 
 Iveta Kováčová –  pedagogický zamestnanec 
Ľubica Burdová –  nepedagogický zamestnanec 
Mária Hirjaková –  zástupca rodičov
Štefánia Kaliničová –  zástupca rodičov
Mgr. Edita Kavčáková -  zástupca rodičov
Katarína Sarková –  zástupca rodičov
Mgr. Janka Ščerbáková –   za  zriaďovateľa
Marek Gerboc – za zriaďovateľa
Mgr. Stanislav Jún – za zriaďovateľa
JUDr. Ján Pčola –  za zriaďovateľa

Rodičovské združenie (RZ) : 
Ing.Mária Starcová –predseda
Štefánia Kaliničová – člen RZ

4. Legislatívne úpravy zriaďovania, činnosti a prevádzky materských škôl
V zmysle zákona  Národnej  rady  SR  č.245/2008  Z.z.  o výchove  a vzdelávaní,  v ktorom § 28 ustanovuje, že materská škola podporuje osobnostný rozvoj detí     v oblasti sociálno-emocionálnej, intelektuálnej, telesnej, morálnej, estetickej, rozvíja schopnosti a zručnosti, utvára predpoklady na ďalšie vzdelávanie. Pripravuje na život v spoločnosti v súlade s individuálnymi a vekovými osobitosťami detí. Tento zákon ďalej zaraďuje materské školy ako prvý článok školskej sústavy a výchova a vzdelávanie v nich sa uskutočňuje podľa výchovno- vzdelávacích programov pre školy. Vzdelávanie v materských školách podľa tohto zákona sa uskutočňuje podľa Štátneho vzdelávacieho programu pre materské školy a je vymedzené ako predprimárne vzdelávanie. Hlavným cieľom predprimárneho vzdelávania je: Dosiahnuť optimálnu perceptuálno-motorickú, kognitívnu a citovo-emocionálnu úroveň ako základ pripravenosti na školské vzdelávanie a na život v spoločnosti. Východiskom je jedinečnosť dieťaťa, aktívne učenie a začleňovanie do skupiny a kolektívu.
Predprimárne vzdelávanie získa dieťa absolvovaním posledného ročníka vzdelávacieho programu odboru vzdelávania v materskej škole.Dokladom
o získanom stupni vzdelania je osvedčenie o absolvovaní predprimárneho vzdelávania, ktoré vydáva materská škola.
Absolvent predprimárneho vzdelávania má poznatky a schopnosti, ktoré majú význam   vo    vzťahu    k    propedeutike    kultúrnej,    čitateľskej,    matematickej a prírodovednej gramotnosti. Je pripravený na vstup do primárneho  vzdelávania  v základnej škole a na ďalší aktívny život v spoločnosti.
K špecifickým cieľom predprimárneho vzdelávania v materskej škole patrí:
-	zlepšovať sociálnu aktivitu a angažovanosti dieťaťa,
-	podporiť vzťah dieťaťa k poznávaniu a učeniu,
-	podporovať rozvoj individuálnych spôsobilostí dieťaťa,
-	sprostredkovať základy verejnej kultúry,
-	rozvíjať u dieťaťa dimenziu školskej pripravenosti.
Ďalšie legislatívne  úpravy stanovujúce podmienky na  činnosť materských  škôl   a predprimárneho vzdelávania stanovuje Vyhláška ministerstva školstva Slovenskej republiky č. 308/2009 Z.z., ktorou sa mení vyhláška Ministerstva školstva SR č. 306/2008 Z.z. o materskej škole.

5. Informácie o počte detí:
V školskom roku 2020/2021 navštevovalo materskú školu 71 detí. Do prvého ročníka základnej školy na školský rok 2020/2021 bolo zapísaných 11 detí. Žiadne dieťa nemalo odložené plnenie povinnej školskej dochádzky.
Prevádzka materskej školy je celodenná od 6.00 do 16.30 hodín, počas letných prázdnin bola prevádzka pozastavená na 3 týždne so súhlasom zriaďovateľa a zákonných zástupcov detí , v tejto dobe boli deti sústredené v inej materskej škole, ktorá bola prevádzkovaná.

6. Informácie  o počte zamestnancov:
Matersk škola zamestnáva spolu 11 kmeňových zamestnancov v nasledovnom zložení:
Vedúci zamestnanci školy : Mgr. Ľubica Ižáková – riaditeľka 
Pedagogickí zamestnanci:
Darina Kucková, DiS. Adriana Červeňáková, DiS. Iveta Kováčová
Iveta Koromházová, DiS.
Ľubica Barnová
Nepedagogickí zamestnanci:
Vedúca zariadenia školského stravovania: Ľubica Burdová 
Hlavná kuchárka: Jozefína Glogovská
Upratovačky: Mária Kovaľová, Iveta Fedorcová
Ekonómka: Nadežda Volochová

Údaje o plnení kvalifikačného predpokladu pedagogických zamestnancov:
Personálne obsadenie materskej školy je plne kvalifikované a na vysokej profesionálnej úrovni. Učiteľky dosiahli odborné stredoškolské vzdelanie s prvou atestáciou /1učiteľka/ a vysokoškolské s prvou atestáciou - riaditeľka.  Tri učiteľky ukončili specializované pomaturitné štúdium v odbore Špeciálna pedagogika.  V rámci Plánu profesijného rozvoja si svoj odborný rast  zvyšujú účasťou na priebežnom vzdelávaní, ktoré organizuje Metodicko – pedagogické centrum v Prešove, OMEP – slovenský výbor svetovej organizácie pre predškolskú výchovu, EDU-DAY, Asociácia správcov registratúry, Spoločnosť pre predškolskú výchovu – region Snina, Pro Solutions, o čom svedčia aj certifikáty a osvedčenia, ktoré získali.
Taktiež nepedagogický personál, hlavne v zariadení školského stravovania je odborne spôsobilý – Stredná priemyselná škola potravinárska a s dlhoročnou praxou. Zamestnanci v školskej kuchyni taktiež absolvovali školenia a vzdelávacie cykly: 
1.	Organizácia činnosti hlavnej a pomocnej kuchárky v zmysle zásad správnej výrobnej praxe v zariadeniach školského stravovania.
2.	 Plán správnej výrobnej praxe v školskom stravovacom zariadení – HACCP.
3.	Školská jedáleň s prípravou a distribúciou pokrmov

7. Informácie o projektoch do ktorých je škola zapojená:
Projekt Tesco Vy rozhodujete, my pomáhame 8. edícia - Edukačný altánok KVETINKA. Získali sme 800 eur na nákup enviromentálnych pomôcok – vyvýšené záhony, lavičky, sadenice, kvety, zemina, domčeky pre hmyz a  material na zhotovenie pocitového chodníka
Tesco Vy rozhodujete, my pomáhame 9. edícia – pokračovanie projetu Edukačný altánok KVETINKA – zíslkali sme 1 300 eur.
Projekt MŠVVaŠ SR Múdre hranie – získali sme 1000 eur na nákup učebných pomôcok a kníh pre deti.
Projek MPSVaR na udržanie zamestnanosti : Podpora udržania zamestnanosti v materských školách 03/2020 – 06/2021.
Projekt dopravnej výchovy BECEPÁČIK v spolupráci s SPŠ v Snine, ktorý je zameraný na utváranie a následne v praktických situáciách uplatňovanie zásad bezpečného správania sa v cestnej premávke podľa všeobecne záväzných právnych predpisov v role chodca, spolujazdca, cyklistu, či korčuliara.
Stomatohygiena – Veselé zúbky zameraný na prevenciu a zdravotnú výchovu    v oblasti ústnej hygieny. Projekt zahŕňal teoretickú, ale hlavne praktickú časť, ku ktorej patril nácvik správnej techniky čistenia zubov.
Projekt Adamko hravo-zdravo, ktorým sme u detí rozvíjali povedomie o zdravom životnom  štýle,  o starostlivosti  o svoje  zdravie,  ako  predchádzať  chorobám     a chrániť si svoje zdravie.
Projekt Z rozprávky do rozprávky – zameraný na  rozvíjanie dramatickej výchovy prostredníctvom hier a divadelných predstavení
Projekt BUBO – zameraný na pohybové aktivity detí predškolského veku, na podnecovanie detí k pohybovej aktivite a na pestovanie návykov pravidelne sa pohybovať v každom veku.

8. Informácie o  výchovno–vzdelávacej činnosi: 
V materskej škole sme uskutočňovali  výchovno – vzdelávaciu činnosť podľa  Školského vzdelávacieho programu KVETINKOVO, v ktorom sú uvedené ciele výchovy a vzdelávania a profilácia materskej školy. Školský vzdelávací program je vypracovaný v súlade so Štátnym vzdelávacím programom pre materské školy – predprimárne vzdelávanie. Podrobné úlohy a praktická činnosť sú rozpracované v týždenných plánoch výchovno-vzdelávacej činnosti. Hlavnou metódou pri práci s deťmi je hra a ďalšie aktivizujúce metódy a projektové vyučovanie. 

V dennom poriadku  materskej  školy sa pravidelne striedali:
-	hry a činnosti podľa výberu detí
-	zdravotné cvičenia
-	vzdelávacia aktivita
-	pobyt vonku
-	činnosti zabezpečujúce životosprávu	/osobná hygiena, stravovanie, odpočinok/.
Ďalšou súčasťou výchovno – vzdelávacej činnosti je získavanie a upevňovanie stravovacích, hygienických, sebaobslužných a oddychových návykov.
Výchovno – vzdelávacia činnosť je naplánovaná a rozpracovaná podľa veku detí  a smeruje k tomu, aby 6 ročné deti boli dostatočne pripravené na vstup do základnej školy v troch vzdelávacích oblastiach rozvoja osobnosti dieťaťa – perceptuálno-motorickej, kognitívnej a sociálno-emocionálnej a získali elementárne základy kompetencií získavaných a rozvíjaných v materskej škole.
K dosiahnutiu tohto cieľa nám ďalej pomáha aj zaradenie prvkov alternatívneho vzdelávania  vyplývajúcich  z projektov,  s ktorými  v materskej  škole  pracujeme. Z týchto programov sme vyberali úlohy a ciele, ktoré sme mohli zakomponovať do Školského vzdelávacieho programu a prispôsobiť podmienkam materskej školy.
V uplynulom   školskom   roku   sme   edukačný   proces   obohatili   aj   o prácu    s interaktívnou tabuľou KidsBoard a Promethean, kde sme u detí rozvíjali základy informačno-komunikačných technológií. Na tento účel nám slúžia aj počítačové edukačné programy, elektronické hračky včielka Bee-Bot a logické hry LOGICO PRIMO. V každej vekovej skupine sme pracovali aj s deťmi so sociálne znevýhodnaného prostredia a marginalizovaných skupín, ktorým sme zabezpečovali adekvátnu výchovu a vzdelávanie.
Medzi ďalšie edukačné projekty patrili:

V rámci spolupráce s CVČ sme s najstaršími deťmi realizovali pohybové aktivity    v telocvični ZŠ.
Deťom s poruchami reči a zlou výslovnosťou zabezpečujme logopedickú starostlivosť v spolupráci so Špeciálnym centrom výchovného poradenstva v Snine a v spolupráci s rodičmi oboznamovanie s cudzím jazykom-anglický.
Pre deti a rodičov sme každý mesiac pripravovali kultúrne alebo športové akcie, ktorými	sme	zlepšovali	spoluprácu	s rodičmi,	a tak	zvyšovali	ich	záujem
o každodenný život v materskej škole. 
Kultúrne, spoločenské a športové podujatia pripravované pre deti a rodičov:

Nakoľko aj v uplynulom školskom roku bola nepriaznivá pandemická situácia COVID-19, jednotlivé aktivity boli v obmedzenom režime.
Slovenský deň kroja, Ujo Ľubo– koncert detských piesní,
Drakiáda – púšťanie šarkanov, 						
Pre Váš úsmev starkí milí – kultúrny program pre starých rodičov – natáčanie videí v jednotlivých triedach

Mikuláš – privítanie mikuláša v jednotlivých triedach
Karneval – natáčanie videa a zverejnenie na internetových stránkach materskej školy.
Deň matiek – natočili sme videa z vystúpenia pre mamičky a zverejnili na facebookovej stránke a v uzavretej skupine.
Aj počas tejto pandemickej situácie sme poskytovali našim deťom edukačnú činnosť zverejňovanú na webovom sídle, facebookovej stránke a v uzavretej skupine na facebooku. Pripravovali sme edukačné videá, poskytovali materiály na pracovnú a výtvarnú činnosť, básne, piesne, hry a ďalšie. Na webovom sidle sme vytvorili aj  sekciu Čo nám chutí, kde sme zverejňovali rôzne recepty na prípravu jedál.
Komunikácia  medzi zamestnancami v čase pandémie prebiehala telefonickou a elektronickou formou, aby boli informovaní o všetkých potrebných informáciách a novinkách v tomto náročnom období. Pedagogickí zamestnanci sledovali aj množstvo vebinárov, prebiehajúcich na stránkách pedagogických inštitúcií /Komenského inštitút, Zelená škola…/  Taktiež komunikácia medzi vedením školy a mestom prebiehala online formnou prostredníctvom aplikácie ZOOM.
9. Informácie o prezentácii školy na verejnosti:
Zverejňovanie fotografií na webovom sidle materskej školy, na stránkach mesta a kultúrneho strediska. 
Zapojili sme sa do kultúrnej akcie deň kroja 2020, z ktorého bol vytvorený aj TV záznam.
V spolupráci s rodičmi sme pripravili jesenné výrobky na výstavku  oganizovanú kultúrnym strediskom – Jesenná špajzka.
Svojimi výtvormi sme prispeli aj na akciu Medovníkový domček pri príležitosti MDD, kde sme s deťmi zhotovovali medovníkové srdiečka, ktoré potom zdobili domček v centre mesta.
V závere školského roka po uvoľnení opatrení sme sa prezentovali vystúpením predškolákov v centre mesta.

10. Informácie o priestorových podmienkach a materiálno- technických podmienkach školy:
Budova materskej školy je pavilónového typu, umiestnená uprostred veľkého sídliska v blízkosti základnej školy. Súčasťou je aj školský dvor, ktorý umožňuje deťom dostatok priestoru na pohybové a športové vyžitie, je od okolitej cesty chránený početnou zeleňou, ktorá zároveň tvorí hlukovú a prašnú bariéru.
Súčasťou materskej školy je zariadenie školského stravovania, ktoré poskytuje kvalitné stravovanie deťom a zamestnancom materskej školy.
V materskej škole poskytujeme celodennú výchovnú a vzdelávaciu starostlivosť deťom od 2 do 6 rokov, deťom s odloženým plnením povinnej školskej dochádzky a deťom so špeciálnymi výchovno-vzdelávacími potrebami zo sociálne znevýhodneného prostredia. Týmto deťom v materskej škole zabezpečujeme rovnocenný prístup k vzdelávaniu, primeraný rozvoj schopností, ako aj dosiahnutie primeraného stupňa vzdelania a primeraného začlenenia do spoločnosti. Materská škola je vybavená bezbariérovým prístupom, takže je možnosť integrácie detí
s telesným postihnutím.
Materská škola je trojtriedna a deti, ktoré ju navštevujú boli rozdelené do tried podľa veku, s prihliadnutím na individuálne osobitosti a schopnosti.
Triedy majú svoje pomenovanie, podľa ktorých ich deti a rodičia rozlišujú, sú to : 3 – 4 ročné deti Lienky,
4	– 5 ročné deti Motýliky,
5	– 6 ročné deti Včielky.
Všetky triedy sú esteticky upravené, zariadenie a nábytok sú rozmiestnené tak, aby mali deti dostatok priestoru na všetky činnosti, ktoré uskutočňujú v materskej škole. Triedy a ostatné  priestory materskej  školy spĺňajú  hlavne  bezpečnostné  a estetické kritériá. V uplynulom školskom roku sme zrekonštruovali detské hygienické zariadenia v jednej triede a všetky rozdeľovne stravy.  Zakúpili sme nové ležadlá do jednej tiredy a na školskom dvore sme vymenili nebezpečné a  zastaralé hracie prvky , zrepasovali sme lavičky  a esteticky upravili záhradku s drevenými kvetináčmi.
V každej triede je zabezpečný dostatok hračiek a edukačných pomôcok, digitálnych technológií , pracovného a výtvarného materialu. 
V rámci pandemickej situácie sme zakúpili tri germicídne žiariče na likvidáciu vírusov a baktérii. V zýšenej miere sme sa venovali dezinfekcii všetkých možných priestorov v materskej škole zakúpením dezinfekčných prostriedov a ochranných pomôcok pre zamestnancov.
Taktiež sme zabezpečili celoplošnú dezinfekciu ozónom vo všetkých priestoroch materskej školy.
V školskom roku 2020/2021 sme nezaznamenali výrazné nedostatky vo výchovno
–	vzdelávacej  činnosti,   ktorú   sme   realizovali   s prihliadnutím   na   vekové   a individuálne osobitosti detí, na ich schopnosti, možnosti a záujmy a so zameraním na rozvíjanie elementárnych základov kompetencií detí predškolského veku. Aj naďalej budeme celú edukačnú činnosť zabezpečovať tak, aby boli naše deti v materskej škole spokojné a šťastné.

V Snine 11.10.2021	                                                                        Mgr. Ľubica Ižáková

									     riaditeľka MŠ